|  |  |
| --- | --- |
| Anexa nr.9    **Determinarea cuantumului minim al chiriei**  **bunurilor proprietate publică**    **1.** Cuantumul minim al chiriei anuale pentru folosirea încăperilor și suprafețelor amenajate se calculează după formula:    *Pai* = *Tb* ×*(1* + *K1* + *K2* + *K3*) × *K4* × *S*,  în care:  *Pai –* cuantumul chiriei anuale;  *Tb* – tariful de bază pentru chiria anuală a unui metru pătrat de spaţiu;  *K1* – coeficientul de amplasare a încăperii/ suprafeței amenajate;  *K2 –* coeficientul de amenajare tehnică;  *K3* – coeficientul de ramură privind utilizarea încăperii/ suprafeței amenajate;  *K4* – coeficientul de piaţă;  *S* – suprafaţa închiriată.  Valoarea coeficienţilor folosiţi în calcule se determină după următoarele criterii:    a) tariful de bază pentru chiria anuală a unui metru pătrat de spaţiu (*Tb*): | |
| municipiul Chişinău | 353,0 lei |
| municipiul Bălţi | 250,3 lei |
| celelalte municipii, oraşele-reşedinţă | 182,0 lei |
| oraşele şi localităţile suburbane din componenţa municipiilor | 136,6 lei |
| localităţile săteşti | 45,6 lei |
| b) coeficientul de amplasare a încăperii/ suprafeței amenajate *(K1):* | |
| clădire separată | 0,5 |
| construcţie încorporată sau anexată | 0,45 |
| încăpere supraterană, inclusiv parter | 0,4 |
| soclu | 0,35 |
| demisol | 0,3 |
| subsol cu geamuri, etaj tehnic, acoperiş, suprafață amenajată | 0,2 |
| alte subsoluri | 0,0 |
| c) coeficientul de amenajare tehnică (*K2*): | |
| apeduct, canalizare, apă caldă, încălzire centrală | 0,5 |
| apeduct, canalizare, încălzire centrală | 0,4 |
| apeduct, canalizare, apă caldă | 0,3 |
| apeduct, canalizare | 0,2 |
| încălzire centrală | 0,2 |
| lipseşte amenajarea tehnică | 0,0 |
| d) coeficientul de ramură privind utilizarea încăperii/ suprafeței amenajate (*K3*): | |
| 1) ateliere de creaţie ale pictorilor, sculptorilor, arhitecţilor, meşterilor populari; spaţii utilizate de chiriaşi în scopuri medicale şi farmaceutice și organizațiile obștești ale persoanelor cu dizabilități și întreprinderile lor; spaţii utilizate pentru realizarea acţiunilor în masă din cadrul proiectelor şi programelor finanţate de la bugetul public naţional | 0,05 |
| 2) instituţii finanţate de la bugetul de stat, de la bugetele unităţilor administrativ-teritoriale, de la bugetul asigurărilor sociale de stat şi din fondurile asigurării obligatorii de asistenţă medicală, alte persoane juridice de drept public; patronate, fundaţii, asociaţii obşteşti | 0,1 |
| 3) spaţii pentru laboratoare, pentru instruire, pentru efectuarea de lucrări de cercetare şi proiectare; spaţii pentru prestarea de servicii poştale, sportive şi de întremare a sănătăţii | 0,2 |
| 4) garaje, depozite, spaţii tehnice (cu excepţia celor menţionate la poziţia 6) şi alte încăperi auxiliare; spaţii pentru prestarea de servicii către populaţie (ateliere de reparaţie a încălţămintei, a îmbrăcămintei şi a obiectelor de uz casnic, frizerii, curăţătorii chimice, puncte de închiriere a obiectelor, băi, birouri de avocaţi) | 0,4 |
| 5) spaţii folosite pentru comercializarea produselor de panificaţie, a produselor lactate, alimentare şi de cofetărie, a băuturilor nealcoolice; unităţi de alimentaţie publică cu preparare şi comercializare a bucatelor; spaţii de producţie; sedii (încăperi) folosite de organele mijloacelor de informare în masă | 0,5 |
| 6) încăperi pentru reparaţia şi deservirea tehnică a automobilelor, a tehnicii de calcul şi a altor utilaje | 0,7 |
| 7) spaţii folosite în scopuri de comerţ, altele decît cele prevăzute la poziţia 5) | 0,8 |
| 8) încăperi folosite pentru jocuri electronice, jocuri computerizate şi alte jocuri distractive pentru copii | 1,2 |
| 9) încăperi utilizate în calitate de oficii | 1,5 |
| 10) instituţii financiare, burse, companii de asigurare | 2,0 |
| 11) restaurante, baruri, cafenele cu servire a băuturilor alcoolice | 2,5 |
| 12) case de schimb valutar, puncte de înregistrare video şi de închiriere a producţiei video | 3,0 |
| 13) încăperi folosite pentru jocuri de noroc | 4,0 |
| 14) încăperi cu altă destinaţie decît cele enumerate la poziţiile 1)–13), suprafețe amenajate | 1,0 |
| e) coeficientul de piaţă (*K4*) se stabileşte prin înţelegere a părţilor şi nu poate fi mai mic de 1,0, iar pentru genurile de activitate desfăşurate în încăperile menţionate la lit.d) poziţiile 1)–6), el nu poate fi mai mic de 0,5, excepţie făcînd:  – încăperile folosite de organele mijloacelor de informare în masă, pentru care coeficientul de piaţă se stabileşte în intervalul de la 1,0 la 1,5;  – spaţiile utilizate pentru realizarea acţiunilor în masă din cadrul proiectelor şi programelor finanţate de la bugetul public naţional şi spaţiile folosite de către uniunile de creaţie, organizațiile obștești ale persoanelor cu dizabilități și întreprinderile lor, precum şi spaţiile din clădirea Parlamentului, utilizate de unitatea de alimentaţie publică cu preparare şi comercializare a bucatelor, pentru care coeficientul de piaţă se stabileşte în mărime de 0,1.  La stabilirea acestui coeficient trebuie să se ţină cont de cererea şi de oferta spaţiilor ce ar putea fi date în chirie, de posibilitatea utilizării terenului aferent, de caracteristicile teritorial-economice ale zonei şi de alte criterii calitative, necuprinse în coeficienţii aplicaţi, ale încăperilor/ suprafețelor amenajate.  În cazul în care se dau în locaţiune mai multe încăperi cu diferite condiţii de amplasare şi de amenajare tehnică sau încăperi care vor fi utilizate în diverse scopuri, cuantumul total al chiriei se constituie din suma chiriilor calculate pentru fiecare încăpere sau grup de încăperi.  Notă: În sensul prezentei legi, suprafața amenajată presupune suprafața terenului aferentă clădirii, amenajată (asfaltată), care poate fi dată în chirie. | |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **2.** Cuantumul chiriei anuale pentru utilajul, mijloacele de transport şi alte mijloace fixe (denumite în continuare *utilaj*) date în locaţiune se calculează după formula:    *Pau = Ua* × *K1* × *K2 + Q,*  în care:  *Pau* – cuantumul chiriei anuale pentru utilajul dat în locaţiune;  *Ua* – amortizarea/uzura anuală a utilajului dat în locaţiune;  *K1* – coeficientul de calcul;  *K2* – coeficientul de piaţă;  *Q* – cheltuielile de întreţinere şi de exploatare a utilajului dat în locaţiune, suportate de locator.    Valoarea coeficienţilor folosiţi în calcule se determină după următoarele criterii:    a) amortizarea/uzura anuală a utilajului (*Ua*) se calculează pentru fiecare obiect de evidenţă potrivit prevederilor Catalogului mijloacelor fixe şi activelor nemateriale, aprobat prin Hotărîrea Guvernului nr.338/2003, conform tabelului nr.1:    Tabelul nr.1 | | | | | | | | | | |
| **Nr. crt.** | **Denumirea utilajului** | **Nr. de inven- tar** | **Durata de utilizare/ durata de funcţionare utilă, în ani. Distanţa, km** | **Costul de**  **intrare/ valoarea**  **iniţială sau**  **valoarea reevaluată,**  **în lei** | **Amortizarea/ uzura la data dării în locaţiune, în lei** | **Amortizarea/ uzura anuală  *(Ua)*, în lei** | **Coefi- cientul de calcul *(K1)*** | **Coefi- cientul de piaţă *(K2)*** | **Cheltuielile  de întreţinere şi exploatare (*Q)*, în lei** | **Cuantumul chiriei anuale  *(Pau*), în lei** |
| 1 | 2 | 3 | 4 | 5 | 6 | 7 | 8 | 9 | 10 | 11 |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| b) coeficientul de calcul (*K1*) se va stabili în funcţie de amortizarea/uzura de la data dării în locaţiune a utilajului (tabelul nr.2).    Tabelul nr.2 | | | | | | | | | | | |
| **Mărimea de amortizare/de uzură *Ua* (%)** | **0** | **10** | **20** | **30** | **40** | **50** | **60** | **70** | **80** | **90** | **100** |
| *K1* | 1,88 | 1,79 | 1,71 | 1,62 | 1,53 | 1,44 | 1,35 | 1,27 | 1,18 | 1,09 | 1,0 |
| c) coeficientul de piaţă (*K2*) se stabileşte prin înţelegere a părţilor şi nu poate fi mai mic de 1,0. La stabilirea acestui coeficient se va ţine cont de cerere şi de ofertă, de venitul neobţinut, de diferenţa dintre valoarea contabilă/valoarea de bilanţ şi preţul de piaţă la utilajul de acelaşi tip sau cu caracteristici comparabile, precum şi de alţi factori. Excepţie fac autorităţile/instituţiile bugetare la darea în locaţiune a utilajului altor autorităţi/instituţii bugetare, pentru care coeficientul de piaţă se stabileşte în mărime de 1,0, precum şi unitatea de alimentaţie publică cu preparare şi comercializare a bucatelor în spaţiile din clădirea Parlamentului, pentru care coeficientul de piaţă se stabileşte în mărime de 0,2.  În cazul în care mărimea cheltuielilor de întreţinere şi exploatare a utilajului (*Q*) variază, aceasta se recalculează şi se achită suplimentar. | | | | | | | | | | | |

|  |  |  |  |  |  |  |
| --- | --- | --- | --- | --- | --- | --- |
| **3.** Cuantumul chiriei anuale pentru folosirea activelor circulante se calculează după formula:    *Pac* = *C* × *R* × *K* ,  în care:  *Pac –* cuantumul chiriei anuale pentru folosirea activelor circulante;  *C –* valoarea contabilă/valoarea de bilanţ a activelor circulante la data calculării chiriei;  *R –* rata de bază aplicată de Banca Naţională a Moldovei la principalele operaţiuni de politică monetară pe termen scurt;  *K* – coeficientul de piaţă.    Valoarea coeficienţilor folosiţi în calcule se determină după următoarele criterii:    a) valoarea contabilă/valoarea de bilanţ a activelor circulante se calculează pentru fiecare obiect de evidenţă conform tabelului nr.3:    Tabelul nr.3 | | | | | | |
| **Nr. crt.** | **Denumirea activelor circulante** | **Cantitatea** | **Unitatea de măsură** | **Valoarea contabilă/ valoarea de bilanţ a unei unităţi la data calculării chiriei, în lei** | **Valoarea contabilă/ valoarea de bilanţ totală la data calculării chiriei, în lei** | **Note** |
| 1 | 2 | 3 | 4 | 5 | 6 | 7 |
| b) rata de bază aplicată de Banca Naţională a Moldovei la principalele operaţiuni de politică monetară pe termen scurt se publică periodic în presă. În calcule se foloseşte valoarea ratei în vigoare la data încheierii contractului de locaţiune;  c) coeficientul de piaţă se stabileşte prin înţelegerea părţilor şi nu poate fi mai mic de 1,0.  După încetarea efectului contractului de locaţiune, locatarul restituie activele circulante în volumele fixate la data dării lor în locaţiune. În cazul imposibilităţii de restituire a activelor circulante, costul lor se recuperează la preţurile de piaţă care sînt în vigoare la data încetării efectului contractului de locaţiune.    **4.** Cuantumul minim al chiriei bunurilor proprietate publică se stabileşte fără taxă pe valoarea adăugată.  Dacă locatorul este înregistrat ca contribuabil al taxei pe valoarea adăugată, chiria va fi încasată de la locatar cu aplicarea taxei pe valoarea adăugată, calculată suplimentar la valoarea serviciilor prestate.    **Notă.** Prevederile prezentei anexe nu se aplică pentru raporturile juridice reglementate de Legea nr.28/2016 privind accesul pe proprietăţi şi utilizarea partajată a infrastructurii asociate reţelelor publice de comunicaţii electronice. | | | | | | |